Belarmino Tomás - Uiquipedia

# Belarmino Tomás

### De Uiquipedia

Belarmino Tomás Álvarez (Xixón,1892-México,1950) foi un sindicalista y políticu.

Foi militante del PSOE, secretariu del Sindicatu Mineru Asturianu, vocal de la Federación Internacional de Mineros, conceyal del ayuntamientu de Llangréu y Presidente d´Asturies y Llión.

Foi ún de los cabezaleros de la Revolución d'ochobre de 1934 contra'l gobiernu republicanu español na que mandó una columna de milicianos. Al final del periodu revolucionariu encargóse de negociar col xeneral López Ochoa les condiciones de la rendición de los insurrectos, y darréu, dende'l balcón del Ayuntamientu de Sama empobinó l'últimu discursu a los mineros ellí aconceyaos.

Foi elexíu diputáu por Asturies del Frente Popular en febreru de 1936. Durante la Guerra Civil tuvo al frente de les columnes de mineros que n'agostu atacaron Uviéu. Llueu foi nomáu Presidente del Conseyu Soberanu d'Asturies y Llión, nel qu'además ocupó la Conseyería de Guerra y quedó en Xixón fasta que diba ser tomada poles tropes nacionales, pasando dempués a zona republicana. Al perder la guerra esilióse a México onde morrió.

Retrieved from "http://ast.wikipedia.org../../../b/e/l/Belarmino_Tom%C3%A1s_17e3.html"

Categoríes: Políticos d'Asturies | Movimientu Obreru

##### Views

- Artículu
- Discusión
- Revisión actual

##### Buscar

##### Otres llingües

- English
- Español